Kamui Kobayashi

pisi|2010. aastal katkestas Kobayashi Malaisia Grand Prix
Kamui Kobayashi (小林 可夢偉 Kobayashi Kamui; sündinud 13. septembril 1986 Amagasakis) on jaapani endine Vormel 1 sõitja. 2015. aastal võistelb ta Jaapani Super Formula sarjas.

Kobayashi sündis sushi-restorani omaniku pojana. Kardiga hakkas ta võistlustel osalema 9-aastaselt (1996). Juba debüüthooajal tuli ta selles sarjas, kus võistles, 3. kohale ja kogu oma kardispordikarjääri jooksul võitis ta 4 sarja, sealhulgas kahel korral ülejaapanilised Toyota meistrivõistlused.

 Vormelikarjäär enne Vormel 1 

2003 osales Kobayashi Vormel Toyota sarjas, kus 10 etapist võitis 4 kvalifikatsiooni ja 2 etappi ning tuli 120 punktiga 2. kohale.

 2004–2005: Vormel Renault 

2004 sõlmis ta lepingu Toyota Autosportlaste Akadeemiaga ja sõitis selle hooaja meeskonnas Prema Powerteam mitmes Euroopa sarjas. Itaalia Vormel Renault' sarjas sõitis ta 17 etappi, võitis 3 kvalifikatsiooni ja 2 etappi, 1 etapil sõitis kiireima ringi ja oli kokku 134 punktiga 7. Saksamaa Vormel Renault' sarjas osales ta 2 etapil, poodiumile ei jõudnud, kuid oli 16 punktiga 31. kohal. Hollandi Vormel Renault' sarjas tuli ta 32 punktiga 15. kohale.

2005 jätkas ta samas meeskonnas. Itaalia Vormel Renault' sarjas toimus 17 etappi, millest Kobayashi osales 15 etapil. Ta võitis 9 kvalifikatsiooni ja 6 etappi, oli 3 korda teine ja 2 korda kolmas, sõitis 8 kiireimat ringi ja saavutas 312 punktiga esikoha. Kuid ta meeskonnakaaslane tõi aionult 6 punkti, nii et meeskondlikult tuli leppida 3. kohaga.

Samal hooajal osales ta Vormel Renault' Euroopa meistrivõistlustel, sõites kaasa kõik 16 etappi. Ta võitis 4 kvalifikatsiooni ja 6 etappi, oli korra teine ja korra kolmas, sõitis 4 kiireimat ringi ja võitis sarja 157 punktiga. Kuid meeskondlikult tuli taas 182 punktiga kolmandaks jääda.

 2006–2007: Vormel 3 

2006 sõitis Kobayashi Vormel 3 sarjas ART Grand Prix meeskonnas, mis alates 2003 on igal aastal Vormel 3 meeskondlikult võitnud. Ta puudus vaid ühel 20 etapist. Etapivõit jäi tal saamata, kuid saavutas 1 teise ja 2 kolmandat kohta ning 1 kiireima ringi. Kokku oli ta 34 punktiga 8., aga meeskondlik võit siiski tuli, selle tagasid kaksikvõidu saanud Paul di Resta ja Sebastian Vettel. Näiteks Sébastien Buemi oli 12. ja Romain Grosjean 13. kohal. Kuid debütantide arvestuses saavutas ta esikoha, olles 11 etapil parim debütant.

2007 sõitis Kobayashi taas ART Grand Prix' meeskonnas Vormel 3 sarjas. 20 etapist võitis ta , oli 4 korda teine ja 2 korda kolmas ning võitis 1 kvalifikatsiooni. Kogutud 59 punkti andsid sarjas neljanda koha. Meeskondliku esikoha tagasid ART-ile võitja Romain Grosjean ja kolmandaks tulnud Nico Hülkenberg, nende vahele mahtus Sébastien Buemi.

 2008–2009: GP2 
pisi|2009 saavutas Kobayashi GP2 sarja avaetapil Kataloonias 5. koha
pisi|2009 saavutas Kobayashi Nürnburgringil GP2 sarja ainsa esikolmikukoha
2008 jätkas Kobayashi GP2 sarjas. Tema meeskond oli DAMS ja meeskonnakaaslane Jérôme d'Ambrosio. Ta alustas GP2 Aasia sarjast, kus võitis 10 etapist 2 ja oli korra kolmas. Peale sarja võitja Grosjeani (4 etappi) ja Kobayashi ei suutnud keegi 2 etappi võita, kuid ometi oli Kobayashi 22 punktiga alles 6. kohal. Teda edestasid näiteks Sébastien Buemi (37 punktiga teine), Vitali Petrov (33 punktiga kolmas) ja Bruno Senna (23 punktiga viies). DAMS oli meeskondlikult 34 punktiga 4.

GP2 põhisarjas sõideti 20 etappi, kõik Euroopas. Kobayashi oli avaetapil 8. ja teise etapi koguni võitis, saavutades ühtlasi kiireima ringi – kuid edasisest õieti midagi juurde ei tulnudki peale teise kiireima ringi 8. etapilt. Kokku oli ta 10 punktiga 16., kaotades ka d'Ambrosiole. Meeskondlikult oli DAMS 31 punktiga 8. Sarja võitis Giorgio Pantano 76 punktiga Bruno Senna (64), Lucas di Grassi (63) ja Romain Grosjeani (62) ees. Sébastien Buemi oli 50 punktiga 6., Vitali Petrov 39 punktiga 7. ja Marko Asmer ühegi punktita 28.

2009 jätkas Kobayashi samas meeskonnas sama kaaslasega. GP2 Aasia sarja 11 etapist suutsid nad võita ainult 2 (mõlemad Kobayashi), kuid ometi andis see sarjas kaksikvõidu (Kobayashi 56, d'Ambrosio 36 punkti). Kahe peale võideti 2 kvalifikatsiooni (mõlemad Kobayashi) ja sõideti 6 kiireimat ringi (neist Kobayashi 3). Vitali Petrov oli 28 punktiga 5. ja Nico Hülkenberg 27 punktiga 6. Meeskondlikult DAMS võitis.

Põhisarjas läks seevastu märksa halvemini. 20 etapilt jäi Kobayashi parimaks kohaks etapil kolmas, d'Ambrosio sai 1 teise ja 2 kolmandat kohta. Kokkuvõttes oli d'Ambrosio 29 punktiga 9. ja Kobayashi 13 punktiga 16. Võitis Nico Hülkenberg 100 punktiga Vitali Petrovi (75), Lucas di Grassi (63) ja Romain Grosjeani (45) ees. Meeskondlikult oli DAMS 6.

 Vormel 1 
pisi|2009 saavutas Kobayashi Abu Dhabi Grand Prix'l oma elu esimesed Vormel 1 punktid
 2009: Toyota 

2009. aastaks sai Kobayashi testisõitja koha Toyota F1 meeskonda, mille põhisõitjad olid Jarno Trulli ja Timo Glock. Kahel viimasel etapil lasti Kobayashi ka päriselt Vormel 1 sarja võistlema, kui Glock oli õnnetuses enda selgroolüli sisse mõra saanud. Eelviimasel etapil oli Kobayashi 9. kohal ja esimesena punktidelt väljas, teisel etapil sai 6. koha eest 3 punkti ja oli hooaja kokkuvõttes 25 võistleja seas 18. kohal.

 2010: BMW Sauber 

2010. aastaks vajas BMW Sauber kaht sõitjat, sest Robert Kubica oli saanud märksa parema pakkumise Renault F1'lt ja Nick Heidfeldi olid nad ise lahti lasknud. Uuteks sõitjateks said Kobayashi ja Pedro de la Rosa, mõlemad endised teiste meeskondade testisõitjad. Algus oli vaevaline: esimesest 6 etapist suuris kumbki vaid 1 etapi lõpetada, sedagi teises kümnes. 7. etapilt tõi de la Rosa esimese punkti ja 12. etapil jõudis Kobayashigi punktikohale.

Tulemused
 Aasta  Meeskond  1  2  3  4  5  6  7  8  9  10  11  12  13  14  15  16  17  18  19  20  Punktid  Koht 2009 Toyota F1 AUSMALCHNBHRESPMONTURGBRGERHUNEURBELITASINJPNDNS BRA9 ABU6 3 18. 2010 BMW Sauber BHRkatk AUSkatk MALkatk CHNkatk ESP12 MONkatk TUR10  CANkatk EUR7 GBR6 GER11 HUN9 BEL8 ITAkatk SINkatk JPN7 KOR8 BRA10 ABU14 32 12. 2011 BMW Sauber AUSDSQ MAL7 CHN10 TUR10  ESP10 MON5 CAN7 EUR16 GBRkatk GER9 HUN11 BEL12 ITAkatk SIN14 JPN13 KOR15 INDkatk ABU10 BRA9 30 12. 2012 Sauber AUS6 MALkatk CHN10 BHR13 ESP5 MONkatk CAN9 EURkatk GBR11 GER4 HUN18 BEL13 ITA9 SIN13 JPN3 KORkatk IND14 ABU6 USA14 BRA9 60 12. 2014 Caterham F1 AUSkatk MAL13 BAH15 CHN18 ESPkatk MON13 CANkatk AUT16 GBR15 GER16 HUNkatk BEL– ITA17 SIN– JPN19 RUSkatk USA– BRA– ABU katk   0 22.

Kategooria:Vormel 1 piloodid
Kategooria:Jaapani autovõidusõitjad
Kategooria:Sündinud 1986